CELEX: 52021DP0066
Language: sk
Date: 2021-03-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 11. februára 2021, ktorým sa mení delegované nariadenie (EÚ) č. 1222/2014, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy na vymedzenie metodiky identifikácie globálnych systémovo dôležitých inštitúcií a vymedzenia podkategórií globálnych systémovo dôležitých inštitúcií (C(2021)0772 – 2021/2561(DEA))

24.11.2021   
            
            
               SK
            
            
               Úradný vestník Európskej únie
            
            
               C 474/173
            
         
      P9_TA(2021)0066
      Nevznesenie námietky voči delegovanému aktu: identifikácia globálnych systémovo dôležitých inštitúcií a vymedzenie podkategórií globálnych systémovo dôležitých inštitúcií
      Rozhodnutie Európskeho parlamentu nevzniesť námietku voči delegovanému nariadeniu Komisie z 11. februára 2021, ktorým sa mení delegované nariadenie (EÚ) č. 1222/2014, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy na vymedzenie metodiky identifikácie globálnych systémovo dôležitých inštitúcií a vymedzenia podkategórií globálnych systémovo dôležitých inštitúcií (C(2021)0772 – 2021/2561(DEA))
      (2021/C 474/24)
      
         Európsky parlament,
      
      
                  —
               
               
                  so zreteľom na delegované nariadenie Komisie (C(2021)0772),
               
            
                  —
               
               
                  so zreteľom na list Komisie z 18. februára 2021, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre hospodárske a menové veci predsedovi Konferencie predsedov výborov zo 4. marca 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na smernicu Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (1) (CRD), a najmä na jej článok 131 ods. 18 a článok 149,
               
            
                  —
               
               
                  so zreteľom na návrh súboru regulačných technických predpisov, ktoré európsky orgán dohľadu (Európsky orgán pre bankovníctvo) (EBA) predložil 4. novembra 2020 podľa článku 10 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (2),
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre hospodárske a menové veci,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá uplynula 9. marca 2021,
               
            
                  A.
               
               
                  keďže Bazilejský výbor pre bankový dohľad (BCBS) uverejnil v júli 2018 revidovanú metodiku posudzovania globálnych systémovo významných bánk (G-SIB); keďže tieto zmeny metodiky posudzovania globálnych systémovo významných bánk by sa mali zohľadniť v delegovanom nariadení Komisie (EÚ) č. 1222/2014 (3); keďže smernicou Európskeho parlamentu a Rady (EÚ) 2019/878 (4) sa zmenil článok 131 CRD a tieto zmeny by sa mali zohľadniť aj v delegovanom nariadení Komisie (EÚ) č. 1222/2014;
               
            
                  B.
               
               
                  keďže zmeny CRD nadobudli účinnosť 29. decembra 2020, ale nestanovuje sa v nich lehota na predloženie pozmeňujúceho delegovaného aktu; keďže EBA predložil 4. novembra 2020 Komisii návrh pozmeňujúcich regulačných technických predpisov; keďže cieľom Komisie je uplatňovať dodatočnú metodiku EÚ uvedenú v návrhu pozmeňujúcich regulačných technických predpisov v rámci každoročného postupu identifikácie globálnych systémovo významných inštitúcií (G-SII, ekvivalent G-SIB v Únii), ktorú EBA začne v apríli 2021 (na základe údajov z konca roku 2020) a dokončí v novembri 2021;
               
            
                  C.
               
               
                  keďže delegované nariadenie by malo nadobudnúť účinnosť čo najskôr, aby sa zabezpečil cieľ Komisie umožniť uplatňovanie dodatočnej metodiky EÚ v prvom postupe G-SII podľa zmenenej CRD, t. j. v roku 2021; keďže v záujme zabezpečenia právnej istoty pre tento postup začínajúci v apríli 2021 by malo pozmeňujúce delegované nariadenie nadobudnúť účinnosť do uvedeného dátumu;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Ú. v. EÚ L 176, 27.6.2013, s. 338.
      
         (2)  Ú. v. EÚ L 331, 15.12.2010, s. 12.
      
         (3)  Delegované nariadenie Komisie (EÚ) č. 1222/2014 z 8. októbra 2014, ktorým sa dopĺňa smernica Európskeho parlamentu a Rady 2013/36/EÚ, pokiaľ ide o regulačné technické predpisy na vymedzenie metodiky identifikácie globálnych systémovo dôležitých inštitúcií a vymedzenia podkategórií globálnych systémovo dôležitých inštitúcií (Ú. v. EÚ L 330, 15.11.2014, s. 27).
      
         (4)  Smernica Európskeho parlamentu a Rady (EÚ) 2019/878 z 20. mája 2019, ktorou sa mení smernica 2013/36/EÚ, pokiaľ ide o oslobodené subjekty, finančné holdingové spoločnosti, zmiešané finančné holdingové spoločnosti, odmeňovanie, opatrenia a právomoci v oblasti dohľadu a opatrenia na zachovanie kapitálu (Ú. v. EÚ L 150, 7.6.2019, s. 253).